Lelkivirág: december 2010
8 perc 54 másodpercet pazaroltam el az életemből egy videóra, amiből elsajátíthattam, hogy készül a karácsonyi candy cane*-mintás szemfestés, pedig ezer tennivaló vár rám. És igen, másodszor írok (érintőlegesen) sminkről ebben a hónapban, holott számos eseményt, aranyköpést szerettem volna az elmúlt hetekben megosztani Veletek.
Rátok is jellemző ez? Ha igen, Ti mivel cseszitek el az időt? Ha nem, HOGY CSINÁLJÁTOK?!
* így hívják azt a bot alakú piros-fehér csíkos nyalókát
Bejegyezte: HJuice dátum: 22:57 5 megjegyzés
Címkék: hoppá, panasz
Tudom, most mindenki azt várná, hogy az sk készített ötletes és gyönyörű adventi naptárainkat fogom mutogatni, de nem. Már csak azért sem, mert Zsófi a boltokat járva már november közepén bejelentette igényét egy Kinder csokis változatra - őszintén szólva örültem is, bántott is.
Megkapták. Lefekvés előtt Gáborral a könyvespolc tetejére állítottuk a két házikót, és alig vártuk, hogy reggel megtalálják. (Nekem azért is kedvenc időszakom ez, mert Zsófit nem kell noszogatni, hogy másszon már ki az ágyból.)
Külön öröm volt, hogy egy kis szervezési baki miatt Gábornak nem kellett már 6 órakor elindulnia itthonról, így aztán együtt vártuk, hogy a gyerekek felkeljenek. Nyílik az ajtó, megjelenik Zsófi, én pedig szaladok a nappaliba, hogy a kanapéról, premier plánban láthassam az örömét. És akkor...
Nincs mit szépíteni ezen, ma én voltam az igazi gyerek! Leültem a kanapéra, de fel is pattantam rögtön, mert a két házikós naptár közt egy harmadikat, egy még nagyobbat pillantottam meg!
Gábor engem is meglepett egy adventi naptárral, és a találékony cég nem is édességeket, hanem sminkcuccokat rejtett a kis ablakok mögé!!!
Eddig nem tudtam 100%-osan átérezni, de bevallom, nagyon várom a holnap reggelt, és azt hiszem, karácsonyig nekem se lesznek gondjaim a reggeli keléssel...
Bejegyezte: HJuice dátum: 7:45 9 megjegyzés
Címkék: Gábor, hoppá, ünnep